| Εκφοβισμός |
| --- |
|  |
| 
Είδη |
| * bullying

* Σχολικός εκφοβισμός

* Διαδικτυακός εκφοβισμός

* Παρενόχληση

* Ηθική παρενόχληση

* Προσωπική επίθεση

 |
|   |
| * Εκφοβισμός στο χώρο εργασίας

* Τοξικός ηγέτης

* Τοξικό περιβάλλον εργασίας

* Καταχρηστική εποπτεία

* Κατάχρηση εξουσίας

* Ανάρμοστη συμπεριφορά στον εργασιακό χώρο

* Παρενόχληση από θέση εξουσίας

* Πολιτικές στον χώρο εργασίας

* Rankism

* Κοινωνική υπονόμευση

* Καψόνι

* Εκφοβισμός στην Πληροφορική

 |
|   |
| * Σεξουαλικός εκφοβισμός

* Εκφοβισμός ομοφυλοφίλων
 |
|   |
| * Λεκτική κακοποίηση

* Λεκτική επιθετικότητα

* Λεκτική άμυνα

* Ρητορική μίσους

* Χυδαιολογία

* Προσβολή

* Εμπρηστική γλώσσα

* Θανατική απειλή

 |
|   |
| * Ημέρα κατά της Σχολικής Βίας και του Εκφοβισμού

* Ημέρα κατά του διαδικτυακού εκφοβισμού

* Υπόθεση Βαγγέλη Γιακουμάκη

* Υπόθεση Άλεξ Καχιασβίλι

 |
|   |
| * Ψυχολογική κακοποίηση

* Ψυχολογικό τραύμα

* Ψυχολογική χειραγώγηση

* Κουλτούρα του εκφοβισμού

* Κουλτούρα του φόβου

 |
| π • σ • ε
 |

Ο **σχολικός εκφοβισμός** είναι ένα φαινόμεν νεανικής παραβατικότητας, ένα είδος bullying, που εμφανίζεται σε πολλές χώρες του κόσμου. Ο σχολικός εκφοβισμός αναφέρεται στη χρήση βίας μεταξύ μαθητών ή συνομηλίκων παιδιών, με στόχο να προκληθεί φόβος, πόνος ή αναστάτωση.

Εμφανίζεται με τη μορφή του λεκτικού εκφοβισμού (κοροϊδία, διακρίσεις, ντροπιαστικά σχόλια), του κοινωνικού εκφοβισμού (διάδοση φημών, καταστροφή προσωπικών αντικειμένων, απομόνωση από την ομάδα), του σωματικού εκφοβισμού (χτυπήματα, σπρωξίματα, κλωτσιές), του ηλεκτρονικού εκφοβισμού (εκβιασμός μέσω Διαδικτύου και ηλεκτρονικού ταχυδρομείου, μέσω μηνυμάτων στο κινητό τηλέφωνο).

Κύρια χαρακτηριστικά του σχολικού εκφοβισμού
--------------------------------------------

1. Πρόθεση από το παιδί - δράστη να βλάψει, να κάνει ζημιά στο παιδί - στόχο
2. Έλλειψη, συχνά, δικαιολογίας για την πράξη
3. Επανάληψη της συμπεριφοράς
4. Ικανοποίηση που αντλεί ο δράστης από τη βλάβη του θύματος.

Αποτελέσματα μελέτης
--------------------

Με βάση τα αποτελέσματα μιας μελέτης που πραγματοποίησε η Εταιρεία Ψυχοκοινωνικής Υγείας του Παιδιού και του Εφήβου σε συνεργασία με την Παιδαγωγική σχολή του Α.Π.Θ. το 29% των μαθητών έχει υποστεί κάποια μορφή εκφοβισμού εντός του σχολικού περιβάλλοντος με συχνότητα δύο ως τρεις φορές το μήνα ή και περισσότερο. Τα αγόρια είναι πιο συχνά θύτες και θύματα εκφοβιστικής συμπεριφοράς, που εμφανίζεται κυρίως στο σχολικό περιβάλλον σε χώρους χωρίς επίβλεψη από τους εκπαιδευτικούς, όπως η αυλή, ο διάδρομος και η τάξη κατά τη διάρκεια του διαλείμματος. Η κατάσταση αυτή μπορεί να επηρεάσει την ψυχοσυναισθηματική ανάπτυξη του παιδιού και τη διαδικασία της μάθησης. Πιο συγκεκριμένα, τα παιδιά που γίνονται θύματα σχολικού εκφοβισμού, αρχικά νιώθουν φόβο, απόγνωση και παρουσιάζουν τάσεις φυγής. Αισθάνονται ότι απειλούνται, τρομάζουν, αρνούνται να πάνε σχολείο και παρουσιάζουν συμπτώματα σχολικής φοβίας. Μπορεί επίσης να γίνουν επιθετικά και νευρικά, ενώ δεν είναι λίγες οι περιπτώσεις όπου τα ίδια τα παιδιά - θύματα μπορούν να γίνουν θύτες σε άλλα παιδιά ή στα αδέρφια τους στο σπίτι.

Από την άλλη μεριά, οι γονείς συνήθως δεν αντιλαμβάνονται το πρόβλημα και δηλώνουν άγνοια. Αυτό συμβαίνει διότι τα θύματα εξομολογούνται το γεγονός του εκφοβισμού συχνότερα σε φίλους τους. Αν όμως οι γονείς εντοπίσουν κάποιο από τα προαναφερθέντα συμπτώματα και υποψιάζονται ότι το παιδί τους έχει πέσει θύμα εκφοβισμού κρίνεται αναγκαίο να προσεγγίσουν το παιδί και να αντιδράσουν απευθυνόμενοι αρχικά στους εκπαιδευτικούς και στις αρμόδιες Διευθύνσεις εκπαίδευσης. Είναι ιδιαίτερα σημαντικό το παιδί να αισθανθεί ότι έχει στήριγμα τους γονείς του και το σχολείο. Επιπλέον, οι ειδικοί επιμένουν ότι τα παιδιά πρέπει να μη φοβούνται, να έχουν το θάρρος της γνώμης και να μάθουν να «αντιδρούν».

Προτάσεις στο ευρωπαϊκό κοινοβούλιο
-----------------------------------

Με βάση προτάσεις που παρουσιάστηκαν στο Ευρωπαϊκό Κοινοβούλιο, τονίστηκε η ανάγκη εντοπισμού και επίλυσης των κοινωνικών προβλημάτων που σχετίζονται με τη νεανική εγκληματικότητα. Επισημάνθηκε ακόμα, ο ρόλος των γονέων και των εκπαιδευτικών, που καλούνται να ακολουθήσουν ενιαία γραμμή για την αντιμετώπιση της βίας, η ενθάρρυνση των νέων για συμμετοχή τους στα κοινά και στον αθλητισμό, η προβολή σωστών προτύπων συμπεριφοράς, αλλά και η συνεργασία με φορείς που αγωνίζονται για την εξάλειψη της νεανικής παραβατικότητας..

Πνευματικές συνέπειες θυμάτων
-----------------------------

* Μειωμένη συγκέντρωση
* Δυσκολίες στη μνήμη και στη μάθηση
* Έλλειψη κινήτρων για μάθηση
* Χαμηλό προφίλ στην επικοινωνία, (δεν εκφράζονται από φόβο χλευασμού)
* Αποφεύγουν να τραβούν την προσοχή με τη συμμετοχή τους στο μάθημα
* Σχολική άρνηση, συχνές απουσίες

* Μειωμένη σχολική επίδοση

Παραπομπές
----------

1. ↑  «Μαθητές ανέλαβαν δράση ενάντια στο Σχολικό Εκφοβισμό συμμετέχοντας στην εβδομάδα ευαισθητοποίησης και κινητοποίησης που διοργανώνει «Το Χαμόγελο του Παιδιού»». 1 Μαρτίου 2016. Αρχειοθετήθηκε από το πρωτότυπο στις 9 Ιουλίου 2016. Ανακτήθηκε στις 2 Μαρτίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σχολικός εκφοβισμός** |

* Paidiatros.com, Σχολικός εκφοβισμός
*